# Тогтоолын төсөл

# Хог хаягдлын менежментийг сайжруулах

# аймгийн хөтөлбөр, төлөвлөгөө батлах тухай

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 18 дугаар зүйлйин 18.1.2-ын “з”, Хог хаягдлын тухай хуулийн 9 дүгээр зүйлийн 9.1.2 дахь заалт, Засгийн газрын 2014 оны 298 дугаар тогтоолыг тус тус үндэслэн аймгийн Иргэдийн Төлөөлөгчдийн Хурлын Тэргүүлэгчдээс ТОГТООХ нь:

# Нэг. Хог хаягдлын менежментийг сайжруулах аймгийн хөтөлбөрийг нэгдүгээр хавсралтаар, Хог хаягдлын менежментийг сайжруулах хөтөлбөрийг хэрэгжүүлэх 2018-2023 оны ажлын төлөвлөгөөг хоёрдугаар хавсралтаар баталсугай.

Хоёр. Хөтөлбөр, төлөвлөгөөг нутаг дэвсгэрийн хэмжээнд зохион байгуулан хэрэгжүүлж, хэрэгжилтийн үр дүнд жил бүр хяналт шүинжилгээ, үнэлгээ хийж, тайланг аймгийн ИТХ-ын хуралдаанд танилцуулж байхыг аймгийн Засаг дарга /О.Бат-Эрдэнэ/-д үүрэг болгосугай.

ДАРГА С.СҮХБААТАР

# Тогтоолын төсөл

# Журам батлах тухай

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 18 дугаар зүйлйин 18.1.2-ын “з”, Хог хаягдлын тухай хуулийн 9 дүгээр зүйлийн 9.1.3 дахь заалтыг тус тус үндэслэн аймгийн Иргэдийн Төлөөлөгчдийн Хурлын Тэргүүлэгчдээс ТОГТООХ нь:

Нэг. Энгийн хог хаягдлыг цэвэрлэх, ангилах, цуглуулах, тээвэрлэх, дахин боловсруулах, сэргээн ашиглах, устгах, булшлах журм**ыг** хавсралтаар баталсугай.

Хоёр. Дээрх журм**ыг нутаг дэвсгэрийн хэмжээнд** хэрэгжүүлж, биелэлтийг аймгийн ИТХ-ын хуралдаанд тайлагнаж байхыг аймгийн Засаг дарга /О.Бат-Эрдэнэ/-д үүрэг болгосугай.

ДАРГА С.СҮХБААТАР

Зөвшөөрлийг сунгах тухай

Монгол улсын Төр, сүм хийдийн харилцааны тухай хуулийн 9 дүгээр 9.1 дэхь заалт, Улсын бүртгэлийн ерөнхий хуулийн 11 дүгээр зүйлийн 11.5.5 дахь заалт, аймгийн ИТХ-ын Тэргүүлэгчдийн 2015 оны 37 дугаар тогтоолыг тус тус үндэслэн аймгийн ИТХ-ын Тэргүүлэгчдээс ТОГТООХ нь:

1.Сайнцагаан сумын нутаг дэвсгэрт үйл ажиллагаа явуулж байгаа христийн “Баптист” сүмийн үйл ажиллагаа явуулах зөвшөөрлийг …… /….. / жилийн хугацаагаар сунгахыг зөвшөөрсүгэй.

2.Холбогдох хууль, журмыг чанд баримталж , сүмийн дүрмийн дагуу үйл ажиллагаагаа явуулж, үйл ажиллагааныхаа тайланг журмын дагуу аймгийн ИТХ-ын Тэргүүлэгчдэд хугацаанд нь тайлагнаж байхыг “Баптист” сүмийн ахлагч О.Эрдэнэчулуунд даалгасугай.

3.”Баптист” сүмийн улсын бүртгэлд өөрчлөлт хийхийг Улсын бүртгэлийн хэлтэс / Ж.Өлзийжаргал/-д үүрэг болгосугай.

ДАРГА С.СҮХБААТАР

Тогтоолд нэмэлт оруулах тухай

Монгол Улсын Гэмт хэргээс урьдчилан сэргийлэх тухай хуулийн 16 дугаар зүйлийн 16.2 дахь заалтыг үндэслэн аймгийн Иргэдийн Төлөөлөгчдийн Хурлын Тэргүүлэгчдээс ТОГТООХ нь:

1.Гэмт хэргээс урьдчилан сэргийлэх ажлыг зохицуулах аймгийн салбар зөвлөлийн бүрэлдэхүүнд авилгатай тэмцэхэд олон нийтийн хяналт тавих чиг үүрэг бүхий Олон нийтийн дэд зөвлөлийн даргыг нэмж оруулсугай.

ДАРГА С.СҮХБААТАР